钦定古今图书集成/明伦汇编/闺媛典/第079卷 > 黎淳一妻黄氏
## 钦定古今图书集成/明伦汇编/闺媛典/第079卷 > 黎淳一妻黄氏

按《汝宁府志》：“黄氏，罗山举人黎淳一妻。闯逆寇汝南，
淳一据寨固守，与贼相攻击。寻中流矢，寨遂溃。贼执
黄，欲污之，黄出贼不意，攫其刀自刎死。贼皆愕然。”

===彭养性妻彭氏===按《汝宁府志》：“彭氏，信阳彭养性妻。夫病亡，氏年十九，
愿与夫偕死。顾其子甫三月，所亲力劝，乃起而鞠子。
子年十四，度可立，适其姑，没，舅娶再嫁，妇强之拜，彭
掩面号泣曰：‘失节之妇，吾何忍见之’！”遂闭户，雉经死。